《风木悲乌二操为李景旸侍御作 其一 风木操》
明代·童轩

惟木兮在阿，凄风兮孔多。风无宁日兮木无宁柯。

念儿有身兮宁父母之枝。儿思终养兮父不待儿。

顾瞻斯木兮儿心则悲。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。